**Alex Murphy** (s. 3. kesäkuuta 1993) on yhdysvaltalais-suomalainen koripalloilija. Hän edusti Yhdysvaltain yliopistosarja NCAA:ssa Duke Universityä josta siirtyi kesken kolmannen kautensa Floridan yliopiston Florida Gators-joukkueeseen. Viimeisen yliopistokautensa Murphy edusti Northeasternia. Hän on pelannut myös Suomen miesten maajoukkueessa.

Ura
---

### NCAA

Murphy harjoitteli Duken yliopiston joukkueen mukana kauden 2011–2012 muttei "redshirt"-pelaajana pelannut. Hänellä oli jäljellä neljä kautta edustusoikeutta Duken joukkueessa.

Murphy pelasi kauden 2012-2013 Duke Blue Devilsin riveissä esiintyen 31 ottelussa 6,3 minuutin peliaika-keskiarvolla tehden 2,1 pistettä ottelua kohti. Kaudella 2013-2014 hän esiintyi viidessä ottelussa tehden 1,0 pistettä ottelua kohti kunnes 6. joulukuuta hän ilmoitti lähtevänsä Duken joukkueesta kesken kauden.

Joulukuussa 2013 Murphy kertoi ESPN:n haastattelussa siirtyvänsä Floridan yliopiston joukkueeseen, jossa hänen Erik-isoveljensä aikaisemmin pelasi. Floridan yliopisto vahvisti Murphyn siirtymisen Gatorsiin 19.joulukuuta.

Murphyn siirtokarenssi kesti 12 kuukauden ajan, ja hän pelasi ensimmäisen ottelunsa Floridan yliopiston joukkueessa 20. joulukuuta 2014. Floridan-debyyttiottelussaan Murphy teki yhdeksän pistettä, otti neljä levypalloa ja torjui kaksi heitonyritystä.

Murphy oli loukkaantumisen vuoksi pelaamatta loppuvuodesta 2015 useiden viikkojen ajan.

**Murphyn NCAA-tilastot**

| Kausi | Joukkue | O | AO | Peliaika | PT % | 3P % | 1P % | LEV | S | R | T | PTS |
| --- | --- | --- | --- | --- | --- | --- | --- | --- | --- | --- | --- | --- |
| 2012-13 | Duke Blue Devils | 31 | 0 | 6,3 | 49,1 | 20,8 | 41,7 | 1,0 | 0,0 | 0,2 | 0,1 | 2,1 |
| 2013-14 | Duke Blue Devils | 5 | 0 | 6,6 | 16,7 | 20,0 | 50,0 | 1,0 | 0,4 | 0,0 | 0,0 | 1,0 |
| 2014-15 | Florida Gators |  |  |  |  |  |  |  |  |  |  |  |
| 2015-16 | Florida Gators |  |  |  |  |  |  |  |  |  |  |  |
| 2016-17 | Norteastern Huskies |  |  |  |  |  |  |  |  |  |  |  |

### Eurooppa

Elokuussa 2017 Murphy siirtyi ammattilaiseksi Eurooppaan, suomalaiseen Joensuun Katajaan.

Heinäkuussa 2018 Murphy siirtyi Unkarin pääsarjassa pelanneeseen Szolnoki Olaj’hin. Murphy sai alaraajavamman, joka esti häntä pelaamasta, joten hänen sopimuksensa purettiin joulukuussa 2018.

### Maajoukkue

Murphy pelasi ensimmäisen nuorten maaottelunsa 27. kesäkuuta 2012, jolloin hänen edustamansa Suomen alle 20-vuotiaiden maajoukkue voitti Viron. Murphy pelasi ottelussa 28 minuuttia tehden 36 pistettä ja ottaen 9 levypalloa. Hänen maajoukkuedebyyttinsä oli kaikkien aikojen paras Suomen koripallomaajoukkueiden historiassa kumpikin sukupuoli huomioon otettuna. Suomen miesten maajoukkueen päävalmentaja Henrik Dettmann pyysi Murphyä miesten maajoukkueen harjoituksiin tämän pelattua alle 20-vuotiaiden maajoukkueessa neljä ottelua. Murphy kieltäytyi todeten "olevan selvä, että tiedän pelaavani myöhemmin myös miesten joukkueessa". Hän edusti Suomea vuoden 2015 kesäuniversiadeissa.

Murphy debytoi Suomen miesten maajoukkueessa 29. heinäkuuta 2017, jolloin hän teki Tampereella Latviaa vastaan kolme pistettä.

Pelityyli
---------

Urheilusanomien toimittaja kuvaili Murphyä alkuvuodesta 2015 nelospaikan (iso laitahyökkääjä) pelaajaksi, joka liikkuu pelipaikkaansa nähden hyvin. Tämä auttaa häntä mahdollisesti Suomen maajoukkueessa palloskriinien puolustamisessa. Hyökkäyspäässä Murphy pystyy ajollaan ohittamaan monet nelospaikan pelaajat. Ns. levittäväksi neloseksi Murphyn on kritisoitu heittävän kolmen pisteen heittonsa riittämättömän tarkasti.

Yksityiselämä
-------------

Murphyllä on sekä Suomen että Yhdysvaltain kansalaisuus. Hänen isänsä Jay Murphy pelasi koripalloa NBA:ssa ja äiti Päivi Murphy Suomessa ja Ruotsissa. Murphyn veli Erik Murphy on myös koripalloilija, samoin veljessarjan nuorimmainen Tomas Murphy.

Lähteet
-------

* Pelaajakortti Kataja Basket Club
* Alex Murphy Suomen Koripalloliitto
* Maajoukkuetilastot Suomen Koripalloliitto
* Mannonen, Harri: *Michelsenistä tulee Susi*. Urheilusanomat 11/2015, s. 82.

### Viitteet

1. 1 2  Murphy to Leave Duke  6.12.2013. goduke.com.  (englanniksi)
2. 1 2  Gators Add Transfer Alex Murphy  19.12.2013. gatorzone.com.  (englanniksi)
3. ↑  Alex Murphy debytoi susipaidassa keskiviikon Suomi-Viro-ottelussa *basket.fi*.  26.6.2012. Suomen Koripalloliitto. Viitattu 2.7.2012.
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑  Hirmumyrsky Murphy riehui Tikkurilassa, 20-vuotiaat hurmosvoittoon Virosta *basket.fi*.  27.6.2012. Suomen Koripalloliitto. Viitattu 2.7.2012.
14. ↑  Huippuvahvistusta pyydettiin jo maajoukkueen mukaan *iltasanomat.fi*.  4.7.2012. Viitattu 9.7.2012.
15. 1 2  Maajoukkuetilastot – Suomen Koripalloliitto
16. ↑
17. ↑
18. ↑  Urheilusanomat 11/2015, s. 82
19. ↑  Entisen NBA-pelurin poika Alex Murphy Suomen maajoukkueeseen *hs.fi*.  16.5.2012. Viitattu 1.7.2012.
20. ↑  Murphy Makes a Name for Himself at FIBA U20 *goduke.com*.  25.7.2012. Viitattu 19.8.2012. (englanniksi)
21. ↑